กกต.ชี้ชัดพรรคการเมืองถอนชื่อแคนนิเดตนายกฯไม่ได้ เว้นขาดคุณสมบัติเท่านั้น!
กกต.ชี้ชัดพรรคการเมืองถอนชื่อแคนนิเดตนายกฯไม่ได้ เว้นขาดคุณสมบัติเท่านั้น!
8 ก.พ. 2562

สืบเนื่องจากกรณีที่ เช้าวันนี้ (8 ก.พ.62) พรรคไทยรักษาชาติ ได้ยื่นบัญชีรายชื่อต่อคณะกรรมการการเลือกตั้ง (กกต.) โดยมีการเสนอชื่อทูลกระหม่อมหญิงอุบลรัตน์ ส่งผลให้นายไพบูลย์ นิติตะวัน หัวหน้าพรรคประชาชนปฏิรูป จะแถลงข่าวขอให้ กกต.สั่งให้พรรคไทยรักษาชาติ ระงับการเสนอพระนาม ทูลกระหม่อมหญิงอุบลรัตน์ฯในบัญชีชื่อนายกรัฐมนตรี ระบุเข้าข่ายขัดระเบียบ กกต.ว่าด้วยการหาเสียงเลือกตั้ง
ล่าสุด พ.ต.อ.จรุงวิทย์ ภุมมา เลขาธิการ กกต. ยืนยันว่าพรรคการเมืองที่เสนอชื่อ นายกรัฐมนตรี ต่อ กกต. แล้ว ไม่สามารถถอนชื่อออกได้ เนื่องตาม พระราชบัญญัติประกอบรัฐธรรมนูญว่าด้วยการเลือกตั้ง ส.ส. มาตรา 13 วรรค 2 กำหนด ชัดว่าพรรคการเมืองจะถอนหรือเปลี่ยนแปลงรายชื่อบุคคลที่พรรคเสนอให้เป็นนายกรัฐมนตรีนั้นได้ก็ต่อเมื่อผู้ถูกเสนอชื่อเสียชีวิต หรือ ขาดคุณสมบัติเท่านั้น และต้องถอนก่อนเวลา ปิดรับสมัคร 16.30 น. พรรคการเมืองจะไม่สามารถถอนเพราะเหตุผลอื่นได้